Manhardeep Singh

Az emberi lét 12 törvénye

Manhardeep Singh

Az emberi lét

12 törvénye

Budapest, 2025

A mű eredeti címe: 12 Laws of Being Human

A mű először a szerző, Manhardeep Singh magánkiadásában jelent meg 2022-ben.

© Manhardeep Singh, 2022

© Bioenergetic Kiadó Kft., 2024

Kiadja a Bioenergetic Kiadó Kft.

Felelős kiadó: Schneider Gábor

ISBN 978-963-291-701-6

© Fordította: Juhász Gabriella

Főszerkesztő: Kajtár-Schneider Krisztina

Felelős szerkesztő: Klimó Petra

Borítóterv: Vancsura Olga

Minden jog fenntartva.

Tartalom

Bevezetés

1. A megtestesülés törvénye

2. A tanítások törvénye

3. A kísérletezés törvénye

4. A változás törvénye

5. A folyamatos tanulás törvénye

6. Az itt és most törvénye

7. A tükör törvénye

8. A választás törvénye

9. Az önvizsgálat törvénye

10. A továbblépés törvénye

11. Az érzékelés törvénye

12. A valódi birtoklás törvénye

Összefoglalás

A szerzőről

Bevezetés

Mi az ember?

Az Oxford szótár definíciója szerint a „humán” szó egy olyan melléknév, amelyet elsősorban az emberek vonatkozásában használunk, és kevésbé kapcsolódik az állatok, a gépek vagy az istenek világához. Mit jelent tehát embernek lenni? Tudjuk, hogy a válasz amellett, hogy nem egyszerű, az emberiség egyik legfilozofikusabb gondolatköre.

Sokan próbálták meghatározni, mit is jelent embernek lenni, de minden elmélet örök vita tárgya marad.

Mind ugyanabban a helyzetben vagyunk; itt átjutunk, ott elejét vesszük egy katasztrófának, utunk bukkanóit kifutópályaként használjuk a felszálláshoz – próbálunk fejlődni. Bárhol és bárkivel is vagyunk, vannak törvényszerűségek, amelyek az emberi lét elkerülhetetlen velejáróinak bizonyulnak. Egyesítenek és összekötnek minket, és ha elfogadjuk őket, kevésbé érezzük, hogy bármit is egyedül kell megoldanunk ebben az őrült, zűrös, gyönyörű emberi létben.

Azt hiszem, egyetérthetünk abban, hogy mi, emberek bonyolultak vagyunk. Az emberi lét 12 törvénye azonban nem bonyolult. Éppen ellenkezőleg, majdhogynem egyszerűek – ami nem azt jelenti, hogy könnyűek is. Nézd meg magad, pontosan miről van szó.

1. A megtestesülés törvénye

Kaptál egy testet, vigyázz rá!

A megtestesülés törvénye azt mondja, hogy te mint emberi lény egy képzet vagy, amely testet ölthetett. Mindannyian testbe születünk, és ezzel a testtel fogunk meghalni. A saját testedben több hibát láthatsz, mint bárki más. A tested az első élményed, ő a vigaszod és a védelmeződ. Megsemmisítheted vagy gondoskodhatsz róla, barníthatod, tölthetsz bele szemetet vagy tápanyagot. Bárhogy is döntesz, ne feledd: tükörképe annak, ami benned van. Nem a tested vagy, hanem az elméd. A tested önmagad fizikai megnyilvánulása.

Eszmei éned és identitásod fizikai megvalósulása. Nélküled nem más, mint csont és hús. Veled együtt vannak érzelmei, hormonális változásai, komfortja és diszkomfortja, preferenciái, számára kedves és utálatos dolgok; minden, amit a testen keresztül tapasztalsz, rólad szóló képzet.

Nos, akár szereted ezt a testet, akár nem, egy életre a tiéd, fogadd el! Az számít, ami benne van.

Mindannyiunknak van egy teste. A legjobb, ha megtanuljuk szeretni.

Az egész bolygón mindössze egyetlen rád hasonlító test létezik – és épp nálad van –, szóval emiatt elég értékes. Figyelj rá, és ismerd meg jól! Mindenekelőtt szeresd. Amit nem szeretsz, arra nem is tudsz jól vigyázni. Vagy gondoskodsz róla, vagy jóízű, de ártalmas szénhidrátokkal látod el, és kellemesen lusta kanapénapokat biztosítasz neki. Én mindkettőt támogatom egy kicsit.

Többféle módon nyújthatod a legjobbat értékes testednek, de íme, néhány tanács, amelyet érdemes megfogadnod:

1. Hallgass a testedre! Ha éhes vagy, egyél, ha fáradt vagy, pihenj.

2. Változtasd meg a magadnak küldött üzeneteket! Figyeld meg, milyen negatív fordulatokat használsz önmagaddal kapcsolatban, és határozd el, hogy belső beszédedben reálisabb, szeretetteljesebb és pozitívabb kijelentéseket fogsz használni.

3. Hajítsd ki a fürdőszobamérleget! Sokkal több vagy, mint egy szám a mérlegen. Fókuszálj inkább a rád jellemző legfontosabb dolgokra, például páratlan tehetségedre, adottságaidra, képességeidre és tulajdonságaidra.

4. Ne gondold, hogy a tested csak díszlet; úgy tekints rá, mint egy hangszerre. Legyél hálás mindennap mindazokért a csodálatos dolgokért, amiket a testeddel tehetsz, hogy táncolhatsz, játszhatsz, futhatsz, élvezheted a jó ételeket – és ölelhetsz!

5. Azért sportolj, hogy jól érezd magad és egészséges legyél, és ne azért, hogy lefogyj vagy büntesd a tested. Keress kellemes megoldásokat arra, hogy több mozgást iktass az életedbe, például menj el sétálni a barátaiddal.

6. Járj emelt fővel! Ha úgy viselkedsz, mint aki egészséges testképpel és jó önbizalommal rendelkezik, a „szerep” végül valósággá válik.

7. Viselj kényelmes, megfelelő méretű öltözéket! A túl nagy vagy túl kicsi ruhák kényelmetlenek, és csak rosszabbul fogod érezni magad a testeddel kapcsolatban. A rád illő darabok hozzátesznek a megjelenésedhez. Ne törődj a méretezéssel, hiszen te nem egy szám vagy.

8. Kezeld fenntartással azokat a reklámokat, amelyek a testünkkel kapcsolatban irreális normákat szabnak meg. Ahelyett, hogy azt mondanád, „mi a baj velem?”, tedd fel a kérdést, hogy „mi a baj ezzel a reklámmal?”. Állítsd fel a saját mércédet, és ne hagyd,